Diari Oficial de la Generalitat Valenciana


Sumari del DOGV 9771, del 22-01-2024 (2024/318)

Anunci pel qual es convoca l'alçament de l'acta prèvia a l'ocupació de la finca afectada per la instal·lació denominada Nova subestació transformadora de potència 132/20 kV, ST Peníscola, al terme municipal de Peníscola. Expedient ATASCT/2020/77/12 - JUEXPR/2023/5/12.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9771

Data del DOGV
:   22-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/318


Data del document
:   18-12-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual es convoca l'alçament de l'acta prèvia a l'ocupació de la finca afectada per la instal·lació denominada Nova subestació transformadora de potència 132/20 kV, ST Peníscola, al terme municipal de Peníscola. Expedient ATASCT/2020/77/12 - JUEXPR/2023/5/12. [2024/318]  
Amb data 4 de juliol de 2023, el Servei Territorial d'Indústria, Energia i Mines va dictar una resolució per la qual es va atorgar a i-DE Redes Eléctricas Inteligentes, SAU, l'autorització administrativa prèvia, autorització administrativa de construcció i es va declarar, en concret, la utilitat pública de la instal·lació denominada Nova subestació transformadora de potència 132/20 kV, ST Peníscola, al terme municipal de Peníscola, a la província de Castelló. Expedient ATASCT/2020/77/12.  
  
Esta declaració d'utilitat pública, d'acord amb el que es disposa en l'article 56 de la Llei 24/2013, de 26 de desembre, del sector elèctric, porta implícita la necessitat d'ocupació dels béns i drets afectats i implica la urgent ocupació d'estos a l'efecte de l'article 52 de la Llei d'expropiació forçosa i 149 del Reial decret 1955/2000, d'1 de desembre.  
  
En virtut d'això, este Servei Territorial d'Indústria, Energia i Mines de Castelló, en compliment del que es disposa en l'esmentat article 52 de la Llei d'expropiació forçosa, notifica als titulars dels béns i drets afectats a l'ajuntament on radica la finca afectada, com a punt de reunió per a, de conformitat amb el procediment que establix el mencionat article, dur a terme l'alçament d'acta prèvia a l'ocupació i, si és procedent, les d'ocupació definitiva.  
Totes les persones interessades, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada i aportar els documents acreditatius de la seua titularitat i l'últim rebut de la contribució, les quals podran ser acompanyades dels seus perits i un notari, si ho consideren oportú, amb les despeses al seu càrrec.  
L'alçament d'actes tindrà lloc el dia 29 de febrer de 2024, a les 10:30, a l'Ajuntament de Peníscola, situat a la plaça de l'Ajuntament, número 1, de Peníscola.  
L'ordre d'alçament d'actes es comunicarà a cada persona interessada mitjançant l'oportuna cèdula de citació. La relació de persones titulars convocades figurarà en el tauler d'edictes de l'ajuntament indicat i en l'annex.  
  
Castelló de la Plana, 18 de desembre de 2023. El cap del servei territorial d'Indústria, Energia i Mines de Castelló: Gerardo Nebot García.